ddrg/super_eurlex huggingface dataset:
DEARBHÚ COMHPHÁIRTEACH MAIDIR LEIS AN ÍOSLAINN, AN IORUA, AN EILVÉIS AGUS LICHTINSTÉIN

Tugann na Páirtithe sa Chomhaontú idir an tAontas Eorpach agus Poblacht na Moldóive maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i bPoblacht na Moldóive dá n-aire an dlúthchaidreamh idir an tAontas Eorpach agus an Iorua, an Íoslainn, an Eilvéis agus Lichtinstéin, go háirithe de bhua Chomhaontuithe an 18 Bealtaine 1999 agus an 26 Deireadh Fómhair 2004 maidir le comhlachas na dtíortha sin le acquis Schengen a chur chun feidhme, a chur i bhfeidhm agus a fhorbairt.

I gcúinsí den sórt sin, is inmhianaithe go ndéanfadh údaráis na hIorua, na hÍoslainne, na hEilvéise agus Lichtinstéin, ar thaobh amháin, agus Poblacht na Moldóive, ar an taobh eile, comhaontuithe déthaobhacha a thabhairt i gcrích gan mhoill maidir le gníomhaíochtaí arna gcur i gcrích ag an nGníomhaireacht Eorpach um an nGarda Teorann agus Cósta i bPoblacht na Moldóive i dtéarmaí atá comhchosúil le gníomhaíochtaí an Chomhaontaithe idir an tAontas Eorpach agus Poblacht na Moldóive maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i bPoblacht na Moldóive.
(3)

An 16 Lúnasa 2021, d’eisigh an tÚdarás Eorpach um Shábháilteacht Bia (“an tÚdarás”) tuairim eolaíoch fhabhrach i gcomhréir le hAirteagal 6 agus Airteagal 18 de Rialachán (CE) Uimh. 1829/2003 (3). Tháinig an tÚdarás ar an gconclúid maidir le cadás géinmhodhnaithe GHB811, mar a thuairiscítear san iarratas, go bhfuil sé chomh sábháilte céanna lena mhacasamhail thraidisiúnta agus leis na cineálacha tagartha cadáis nach bhfuil modhnaithe go géiniteach a ndearnadh tástáil orthu maidir leis na héifeachtaí a d’fhéadfadh a bheith ar shláinte an duine agus ar shláinte ainmhithe agus ar an gcomhshaol. Tháinig an tÚdarás ar an gconclúid freisin nach ábhar imní cothaithe le haghaidh daoine ná le haghaidh ainmhithe é bia nó beatha ó chadás géinmhodhnaithe GHB811 a chaitheamh.
CINNEADH (AE) 2022/494 ÓN gCOIMISIÚN

an 25 Márta 2022

lena ndeimhnítear rannpháirtíocht na hÉireann i Rialachán (AE) 2021/693 ó Pharlaimint na hEorpa agus ón gComhairle lena mbunaítear an Clár um Cheartas

TÁ AN COIMISIÚN EORPACH,

Ag féachaint do Phrótacal Uimh. 21 maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, agus go háirithe Airteagal 4 de,

Ag féachaint don fhógra a thug Éire gur mian léi glacadh le Rialachán (AE) 2021/693 ó Pharlaimint na hEorpa agus ón gComhairle an 28 Aibreán 2021 lena mbunaítear an Clár um Cheartas agus lena n-aisghairtear Rialachán (AE) Uimh. 1382/2013 (1) agus gur mian léi a bheith faoi cheangal ag an Rialachán sin,

De bharr an mhéid seo a leanas:

(1) I litir dar dáta an 22 Samhain 2021, thug Éire fógra gur mian léi glacadh le Rialachán (AE) 2021/693 agus a bheith faoi cheangal aige.

(2) Ní bhaineann aon choinníoll le rannpháirtíocht na hÉireann i Rialachán (AE) 2021/693.

(3) Dá bhrí sin, ba cheart, i gcomhréir leis an nós imeachta dá bhforáiltear in Airteagal 331(1) den Chonradh ar Fheidhmiú an Aontais Eorpaigh, rannpháirtíocht na hÉireann i Rialachán (AE) 2021/693 a dheimhniú,

TAR ÉIS AN CINNEADH SEO A GHLACADH:

Airteagal 1 Tá rannpháirtíocht na hÉireann i Rialachán (AE) 2021/693 deimhnithe.

Airteagal 2 Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 25 Márta 2022. Thar ceann an Choimisiúin An tUachtarán Ursula VON DER LEYEN

(1) IO L 156, 5.5.2021, lch. 21.
(1)

Tá aistriú cóir agus cothrom i dtreo Aontas a bheidh neodrach ó thaobh na haeráide de faoi 2050 ina chuid lárnach den Chomhaontú Glas don Eoraip agus de spriocanna fuinnimh agus aeráide 2030 de chuid an Aontais. Leis na pacáistí reachtacha chun an Comhaontú Glas don Eoraip a chur i gcrích, pacáistí a cuireadh i láthair i mí Iúil agus i mí na Nollag 2021, dírítear go mór ar aghaidh a thabhairt ar an mbochtaineacht fuinnimh agus ar dhaoine leochaileacha a chosaint. Thairis sin, leis an tionscnamh “Rabharta Athchóiriúcháin” (1), mórthionscnamh a ceapadh chun borradh a chur faoi athchóiriú struchtúrach foirgneamh príobháideach agus poiblí, cuirtear i dtábhacht go mór aghaidh a thabhairt ar an mbochtaineacht fuinnimh. Sa chomhthéacs sin, sheol an Coimisiún Tionscnamh maidir le Tithíocht Inacmhainne, ar tionscadal treoraithe é chun athchóiriú a dhéanamh ar 100 ceantar tithíochta sóisialta agus inacmhainne agus glacadh Moladh ón gCoimisiún maidir leis an mBochtaineacht Fuinnimh (2) in 2020 chun cuidiú le deireadh a chur leis an mbochtaineacht fuinnimh “trí dhíriú ar na bunchúiseanna léi” agus straitéisí athchóirithe fuinneamh éifeachtúla a chur chun cinn a chuirfidh feabhas ar cháilíocht saoil shaoránaigh an Aontais Eorpaigh.
(8)

An 4 Bealtaine 2016, ghlac an Coimisiún cinneadh (4) lena dtugtar cumhacht don Chomhalta den Choimisiún atá freagrach as cúrsaí slándála, na rialacha cur chun feidhme dá bhforáiltear in Airteagal 60 de Chinneadh (AE, Euratom) 2015/444 a ghlacadh, thar ceann an Choimisiúin agus faoina fhreagracht; ina dhiaidh sin an 13 Aibreán 2021, ghlac an Comhalta den Choimisiún atá freagrach as cúrsaí slándála, thar ceann an Choimisiúin agus faoina fhreagracht, cinneadh (5) lena ndéantar na rialacha cur chun feidhme sin a fhotharmligean chuig Ard-Stiúrthóir na hArd-Stiúrthóireachta um Acmhainní Daonna agus um Shlándáil,
(2)

An 10 Nollaig 2019, ghlac an Chomhairle Cinneadh (AE) 2019/2157 (2), lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 25 Meán Fómhair 2020, ghlac an Chomhairle Cinneadh (AE) 2020/1384 (3), lena gceaptar comhalta malartach, arna mholadh ag Poblacht na hEastóine, de Choiste na Réigiún. An 25 Eanáir 2021, ghlac an Chomhairle Cinneadh (AE) 2021/84 (4), lena gceaptar comhalta agus comhalta malartach, arna moladh ag Poblacht na hEastóine, de Choiste na Réigiún.
(7)

An mharcáil a ghreamaigh an monaróir ar an sorcóir, níor chomhlíon sí Airteagal 15 de Threoir 2010/35/AE maidir le cruth fisiceach shiombail na litreach Gréigise Pi. Níor chomhlíon sí na ceanglais i bhforoinn 6.2.2.8 de Roinn I.1 d’Iarscríbhinn I a ghabhann le Treoir 2008/68/CE ná mír 12.2.2 de chaighdeán EN ISO 11118:2015 maidir le hairde na siombaile Pi ná leis an bhfoclaíocht “NÁ hATHLÍONTAR” ach oiread. Ina theannta sin, níor chomhlíon an mharcáil na ceanglais i míreanna 6.2.2.7.2 go 6.2.2.7.4 de Roinn I.1 d’Iarscríbhinn I a ghabhann le Treoir 2008/68/CE ná caighdeán EN ISO 11118:2015 maidir leis an bhfaisnéis atá le taispeáint. Go sonrach, bhí léiriú an bhrú oibre in easnamh, agus bhí léirithe an chaighdeáin tagartha agus uimhir an chomhlachta faoina dtugtar fógra mícheart. Maille leis sin, bhí toisí an lipéid le haghaidh “gáis neamh-inlasta neamhthocsaineacha” níos lú ná mar a leagtar amach i mír 5.2.2.2.1.1.2 de Roinn I.1 d’Iarscríbhinn I a ghabhann le Treoir 2008/68/CE.
(2)

Bunaíodh Tascfhórsa Leighis na mBalcán mar thionscnamh réigiúnach ina dtugtar le chéile sé thír de chuid na mBalcán Thiar, eadhon an Albáin, an Bhoisnia agus an Heirseagaivéin, Montainéagró, an Mhacadóin Thuaidh, an tSeirbia agus an tSlóivéin, agus é d’aidhm aige freagairt thapa agus éifeachtach a chur ar fáil do thíortha nó réigiúin atá buailte ag tubaiste trí úsáid a bhaint as acmhainneachtaí míleata leighis atá ag na náisiúin rannpháirteacha cheana féin. Glacann gach ceann de na sé thír rannpháirteacha ceannas ar ról an “Chreatnáisiúin” ar bhonn uainíochta 2 bhliain. Clúdaíonn an Mhacadóin Thuaidh an ról sin don tréimhse ó Mheitheamh 2020 go dtí Meitheamh 2022. Sa dara leath de 2021, thug an eagraíocht rialacha inmheánacha nua isteach lena gceadaítear imscaradh níos fadtéarmaí mar thaca le misin agus oibríochtaí, lena n-áirítear mar chuid de mhisin agus oibríochtaí an chomhbheartais slándála agus cosanta (CBSC) lasmuigh de na Balcáin Thiar.
(4)

Is iomchuí an seasamh atá le glacadh thar ceann an Aontais sa Chomhchoiste AE-CTC a bhunú, ós rud é go mbeidh éifeachtaí dlíthiúla ag an gCinneadh san Aontas. Ós rud é nach dtagann Comhchoiste AE-CTC le chéile ach uair sa bhliain de ghnáth, is iomchuí go gceadófaí seasamh an Aontais a chur in iúl ag cruinniú atá le teacht nó trí bhíthin nós imeachta i scríbhinn.
(2)

Sa scéim réitigh, luann BRA go gcomhlíontar na coinníollacha uile maidir le réiteach a leagtar amach in Airteagal 18(1), an chéad fhomhír, de Rialachán (AE) Uimh. 806/2014 i ndáil le Sberbank d.d., agus déanann sé measúnú ar an bhfáth a bhfuil gá le gníomhaíocht réitigh ar mhaithe le leas an phobail.
(3)

Tá an Chomhdháil maidir leis an gCairt Fuinnimh, le linn a cruinnithe urghnách an 24 Meitheamh 2022, le glacadh leis an méid seo a leanas: (a) leasú ar Rialacha Nós Imeachta na Comhdhála maidir leis an gCairt Fuinnimh; (b) tarraingt siar stádas Chónaidhm na Rúise mar Bhreathnóir ar an gComhdháil maidir leis an gCairt Fuinnimh; agus (c) fionraíocht chur i bhfeidhm sealadach ECT i ndáil leis an mBealarúis agus fionraíocht na Bealarúise mar Bhreathnóir ar ECT.
(32)

D’áitigh Euranimi agus Airoldi freisin go raibh ar roinnt táirgeoirí de chuid an Aontais acmhainneachtaí rollta a réchasadh i ngeall ar easpa alúmanaim phríomhúil. Is é an míniú a bheadh ar an nganntanas sin i bpáirt, an laghdú is mó ná 30 % ar tháirgeacht alúmanaim phríomhúil san Aontas Eorpach ó bhí 2000 ann. Leis an nganntanas sin, chuirfí teorainn bhreise ar acmhainneacht thionscal an Aontais AFRPanna a sholáthar. Mhínigh EA, áfach, nach bhfuil aon ghanntanas alúmanaim phríomhúil ann agus go bhfuil tionscal an Aontais in ann é féin a sholáthar ó thríú tíortha. Deimhníodh an méid sin toisc gur tháinig méadú ar allmhairí alúmanaim phríomhúil isteach san Aontas idir mí Eanáir agus mí Aibreáin 2022 i gcomparáid le mí Eanáir-mí Aibreáin 2021. Ina theannta sin, luaigh Coimisiún gurbh ionann na stoic alúmanaim phríomhúla dhomhanda sa dara ráithe de 2022 agus leibhéil [9,2-10,7] billiún tona (15), a bhí níos ísle ná na leibhéil 2020-2021 ([10,1-11,4 billiún tona ar an meán), ach a bhí inchomparáide leis na leibhéil réamh-COVID in 2019 [9,1-10,5] billiún tona ar an meán. Bhí stoc na dtáirgeoirí Eorpacha, is é sin ([310 000-330 000] tona) sa chéad ráithe de 2022, ag teacht freisin le meán na 3 bliana a chuaigh thart ([320 000-340 000] tona idir 2019-2021). Tháinig an Coimisiún ar an gconclúid, cé go bhfuil teannas fós ann i roinnt margaí amhábhar, lena n-áirítear margadh an alúmanaim phríomhúil, gur feiniméan domhanda é sin nach mbaineann go sonrach le margadh an Aontais agus go raibh soláthairtí alúmanaim phríomhúil ar fáil do thionscal an Aontais, cé go bhfuil na praghsanna orthu ag dul i méid go ginearálta. Diúltaíodh dá bhrí sin don mhaíomh go gcuirfeadh staid an mhargaidh sin teorainn le hacmhainneacht thionscal an Aontais táirgeadh a dhéanamh, go háirithe i gcomparáid lena iomaitheoirí Síneacha.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19 sin. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ina gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Ríocht Bhairéin do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Ríocht Bhairéin do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.
CINNEADH ÓN gCOMHAIRLE

an 18 Iúil 2022

lena nglactar an seasamh ón gComhairle maidir le dréachtbhuiséad leasaitheach Uimh. 2 de chuid an Aontais Eorpaigh don bhliain airgeadais 2022

(2022/C 278/03)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106 bis de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2022 go cinntitheach an 24 Samhain 2021 (2);

— thíolaic an Coimisiún togra, an 12 Aibreán 2022, ina raibh dréachtbhuiséad leasaitheach Uimh. 2 a ghabhann leis an mbuiséad ginearálta don bhliain airgeadais 2022;

TAR ÉIS A CHINNEADH MAR A LEANAS:

Airteagal aonair Rinneadh an seasamh ón gComhairle maidir le dréachtbhuiséad leasaitheach Uimh. 2 de chuid an Aontais Eorpaigh don bhliain airgeadais 2022 a ghlacadh an 18 Iúil 2022. Is féidir breathnú ar an téacs iomlán nó é a íoslódáil ó shuíomh gréasáin na Comhairle: http://www.consilium.europa.eu/.

Arna dhéanamh sa Bhruiséil, an 18 Iúil 2022. Thar ceann na Comhairle An tUachtarán Z. NEKULA

(1) IO L 193, 30.7.2018, lch. 1.

(2) IO L 45, 24.2.2022, lch. 1.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus baill dá dteaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú arna n-eisiúint ag Poblacht na nOileán Filipíneach do shaoránaigh den Aontas agus baill dá dteaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú arna n-eisiúint ag Poblacht na nOileán Filipíneach do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.
(4)

Tá an Cinneadh ina bhonn do na seasaimh atá le glacadh thar ceann an Aontais sa Chomhchoiste arna bhunú leis an gComhaontú chun críocha an nós imeachta dá bhforáiltear in Airteagal 41(5) de agus i gcomhréir leis na treoracha caibidlíochta ón gComhairle a leagtar amach san aguisín a ghabhann leis an gCinneadh seo,
(8)

Dá bhrí sin, ar chúiseanna nach bhfuil neart ag an iarratasóir orthu, is dóigh gur in éag a rachaidh an formheas sula nglacfar cinneadh maidir lena athnuachan. Dá bhrí sin, is iomchuí dáta éaga an fhormheasa a chur ar atráth go ceann tréimhse leordhóthanach chun gur féidir scrúdú a dhéanamh ar an iarratas. Agus na teorainneacha ama á gcur san áireamh leis an meastóireacht ag an údarás inniúil meastóireachta, le hullmhú agus cur isteach na tuairime uaithi ag an nGníomhaireacht, agus le haghaidh an Coimisiún a chinneadh an ndéanfar athnuachan ar an bhformheas maidir le hacroiléin lena húsáid i dtáirgí bithicídeacha de chineál táirge 12, ba cheart an dáta éaga a chur ar atráth go dtí an 28 Feabhra 2025.
(24)

Leis an bhforáil, cuirtear toirmeasc ar dháileadh agus ar dhíolachán ticéad idir aerfort Milano Linate agus aon cheann scríbe lasmuigh de raon feidhme dhréacht-fhoraithne Giovannini mar a thagraítear in aithris 2, agus cuirtear toirmeasc ar aon chúrsa taistil nasctha (murab ionann agus bealach ó phointe go pointe). Mar a shoiléirigh údaráis na hIodáile le linn cruinnithe le seirbhísí an Choimisiúin an 4 Aibreán 2022, agus an 30 Meitheamh 2022, mar obair leantach ar cheisteanna i scríbhinn a sheol seirbhísí an Choimisiúin an 1 Aibreán 2022, ní hamháin go gcuireann sé sin cosc ar aeriompróirí cúrsaí taistil le haerfort Milano Linate a thairiscint mar an pointe idirthurais, ach cuireann sé cosc freisin ar aeriompróirí cúrsaí taistil a thairiscint chuig aerfort Linate nó uaidh a nascann ina dhiaidh sin in aerfoirt eile lasmuigh de Milano. Go bunúsach, leis an bhforáil rialaítear sreabhadh aistrithe paisinéirí ag aerfoirt lasmuigh de Milano.
CINNEADH (AE) 2022/1527 ÓN gCOMHAIRLE

an 9 Meán Fómhair 2022

lena n-údaraítear tús a chur leis an gcaibidlíocht leis an Nua-Shéalainn maidir le Comhaontú maidir leis na prionsabail ghinearálta lena rialaítear rannpháirtíocht na Nua-Shéalainne i gcláir an Aontais agus maidir le comhlachas na Nua-Shéalainne le Fís Eorpach — an Clár Réime um Thaighde agus um Nuálaíocht (2021-2027)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagail 186 agus 212, i gcomhréir le hAirteagal 218(3) agus (4) de,

Ag féachaint don mholadh ón gCoimisiún Eorpach,

De bhrí gur cheart tús a chur leis an gcaibidlíocht d’fhonn comhaontú a thabhairt i gcrích leis an Nua-Shéalainn maidir leis na prionsabail ghinearálta lena rialaítear rannpháirtíocht na Nua-Shéalainne i gcláir an Aontais agus maidir le comhlachas na Nua-Shéalainne le Fís Eorpach — an Clár Réime um Thaighde agus um Nuálaíocht (2021-2027),

TAR ÉIS AN CINNEADH SEO A GHLACADH:

Airteagal 1 Leis seo údaraítear don Choimisiún tús a chur leis an gcaibidlíocht leis an Nua-Shéalainn, thar ceann an Aontais chun comhaontú a thabhairt i gcrích maidir leis na prionsabail ghinearálta lena rialaítear rannpháirtíocht na Nua-Shéalainne i gcláir an Aontais agus maidir le comhlachas na Nua-Shéalainne le Fís Eorpach — an Clár Réime um Thaighde agus um Nuálaíocht (2021-2027).

Airteagal 2 Déanfar an chaibidlíocht ar bhonn treoracha caibidlíochta na Comhairle a leagtar amach san aguisín a ghabhann leis an gCinneadh seo.

Airteagal 3 Déanfar an chaibidlíocht i gcomhairle leis an Meitheal um an Áise-an Aigéine maidir le hábhair a bhaineann leis na coinníollacha ginearálta i ndáil le rannpháirtíocht na Nua-Shéalainne in aon chláir de chuid an Aontais agus leis an Meitheal um Thaighde maidir le hábhair a bhaineann leis na coinníollacha sonracha maidir le rannpháirtíocht na Nua-Shéalainne sa Chlár Fís Eorpach.

Airteagal 4 Is chuig an gCoimisiún Eorpach a dhírítear an Cinneadh seo.
(8)

An 24 Feabhra 2022, in éineacht lena comhpháirtithe idirnáisiúnta, cháin an Chomhairle Eorpach go géar an fogha míleata gan chúis gan údar a thug Cónaidhm na Rúise faoin Úcráin agus rinne sí a dlúthpháirtíocht iomlán leis an Úcráin agus le muintir na tíre sin a chur in iúl. Luaigh an Chomhairle Eorpach freisin go bhfuil an Rúis ag sárú an dlí idirnáisiúnta go trom leis na gníomhaíochtaí míleata neamhdhleathacha atá ar siúl aici, agus go bhfuil an bonn á bhaint aici de shlándáil agus de chobhsaíocht na hEorpa agus an domhain mhóir. Ina dhiaidh sin, an 25 Feabhra, i bhfianaise an fhogha mhíleata a thug an Rúis gan cúis gan údar, ghlac an Chomhairle, i measc bearta sriantacha eile, bearta lenar cuireadh cur i bhfeidhm an Chomhaontaithe ar fionraí go páirteach (3).
(10)

Tá margadh airgeadais na Colóime i bhfad níos lú ná an margadh airgeadais a bhfuil CPLanna atá bunaithe san Aontas gníomhach ann. Le 3 bliana anuas, bhí luach iomlán na n-idirbheart díorthach thar an gcuntar a imréitíodh sa Cholóim cothrom le níos lú ná 1 % de luach iomlán na n-idirbheart díorthach thar an gcuntar a imréitíodh san Aontas. Dá bhrí sin, an rannpháirtíocht in CPLanna atá údaraithe sa Cholóim, is rud é sin lena bhfágtar comhaltaí imréitigh agus ionaid trádála atá bunaithe san Aontas neamhchosanta ar rioscaí atá i bhfad níos ísle ná an a rannpháirtíocht in CPLanna atá údaraithe san Aontas. Leis na rialacha príomhúla agus tánaisteacha atá infheidhme maidir le CPLanna atá údaraithe sa Cholóim, a chomhlánaítear leis na rialacha oibriúcháin ceangailteacha, ar lena chéile a gcuirtear PFMI chun feidhme, maolaítear go leordhóthanach an leibhéal níos ísle riosca a bhféadfadh comhaltaí imréitigh agus ionaid trádála atá bunaithe san Aontas a bheith neamhchosanta air agus, dá bhrí sin, is féidir a mheas go mbaintear toradh maolaithe riosca amach atá coibhéiseach leis an toradh a shaothraítear le Rialachán (AE) Uimh. 648/2012 i ngeall orthu sin.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus a mbaill teaghlaigh i gcás ina gcinnfidh an Coimisiún go n-eisítear na deimhnithe COVID-19 sin i gcomhréir le caighdeáin ba cheart a mheas go bhfuil siad coibhéiseach leis na caighdeáin arna mbunú de bhun an Rialacháin sin. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon torthaí coibhéise a leagtar síos sa Chinneadh seo, ba cheart feidhm a bheith acu maidir le deimhnithe COVID-19 i ndáil le vacsaíniú agus tástáil arna n-eisiúint ag an Nua-Shéalainn i leith Oileáin Cook, Niue agus Thócalá do shaoránaigh den Aontas agus a mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na torthaí coibhéise sin, maidir le deimhnithe COVID-19 i ndáil le vacsaíniú agus tástáil arna n-eisiúint ag an Nua-Shéalainn i leith Oileáin Cook, Niue agus Thócalá do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.
Airteagal 5

Feidhmiú an Tionóil

1. Beidh ionadaí ón gCoimisiún ina chathaoirleach ar an Tionól. Déanfaidh an cathaoirleach cruinniú a thionól uair sa bhliain ar a laghad.

2. I gcomhaontú leis an gCoimisiún, féadfaidh an Tionól foghrúpaí a bhunú maidir le sraitheanna téamacha sonracha a bhaineann le cuspóirí agus cúraimí an Líonra Eorpaigh CBT, lena n-áirítear foghrúpaí buana maidir leis an méid seo a leanas:

3. Féadfaidh ionadaí an Choimisiúin cuireadh a thabhairt do shaineolaithe agus do bhreathnadóirí ó lasmuigh den Tionól a bhfuil inniúlacht shonrach acu in ábhar atá ar an gclár oibre páirt a ghlacadh in obair an Tionóil nó na bhfoghrúpaí ar bhonn ad hoc.

Comhaltaí an Tionóil, chomh maith le saineolaithe agus breathnadóirí ar tugadh cuireadh dóibh, comhlíonfaidh siad oibleagáidí na rúndachta gairmiúla a leagtar síos sna Conarthaí agus sna rialacha cur chun feidhme a ghabhann leo, chomh maith le rialacha an Choimisiúin maidir le slándáil a bhaineann le cosaint faisnéise rúnaicmithe an Aontais, a leagtar síos i gCinneadh (AE, Euratom) 2015/444 ón gCoimisiún (8). Mura n-urramóidh siad na hoibleagáidí sin, déanfaidh an Coimisiún gach beart is iomchuí.